Radoslav Zabavník

Radoslav Zabavník () er ein slovakisk fotballspelar som ha spela i forsvar for Mainz i tysk Bundesliga og på det slovakiske landslaget.

Zabavník vart seriemeister i Slovakia med Žilina i 2003 og 2004. Han forlét Slovakia i 2004 for å dra til CSKA Sofia i bulgarsk fotball og har seinare spelt for Sparta Praha i Tsjekkia og Terek Groznyj i Russland. Terek sleppte Zabavník gratis etter 2009-sesongen, og han skreiv under for Mainz i februar 2010.

Zabavník debuterte for Slovakia sitt A-landslag i 2003, og passerte 50 landskampar i 2010. Han var med i Slovakia sin tropp til fotball-VM i 2010, der han spelte frå start i tre av Slovakia sine fire kampar - to av gruppekampane og åttandedelsfinalen mot Nederland.

Kategori:Slovakiske fotballspelarar
Kategori:Terek Groznyj-spelarar
Kategori:Mainz-spelarar
Kategori:Spelarar i Fotball-VM 2010